चंडीगढ़(एकता) : चंडीगढ़ संगीत व नाटक अकादमी की तरफ से म्यूजिकल कार्यक्रम का आयोजन दो दिन किया जाएगा। इसकी जानकारी अकादमी के चेयरमैन कमल अरोड़ा ने दी। उन्होंने कहा कि अकादमी के तरफ से यह कार्यक्रम शहर के कलाकारों को लेकर किया जा रहा है। हम बाहर के कलाकारों को तो बुलाते ही हैं लेकिन शहर के कलाकारों का भी ख्याल रखते हैं। हमारे शहर में कई ऐसे भी कलाकार हैं जो बाहर जाकर अपनी सफल प्रस्तुति देते हैं लेकिन शहर में ऐसा प्रदर्शन नहीं कर पाते। ऐसे में अकादमी उन्हें मंच प्रदान कर रहा है। कार्यक्रम दो दिन तक चलेगा जिसमें गायन से लेकर वादन होगा। सैक्टर-35 के चर्च के सामने आइ.एम.ए. ऑडिटोरियम में शाम को कार्यक्रम होगा।